კორტნი კოქსი

კორტნი კოქსი (ინგლ. ; დ. 15 ივნისი, 1964, ბირმინგემი, ალაბამა, აშშ) — ამერიკელი მსახიობი. სახელი გაითქვა -ის სერიალში „მეგობრები“ შესრულებული მონიკა გელერის როლით. ამ როლისათვის მას სამი სამსახიობო ჯილდო აქვს მოგებული. იგი ასევე თამაშობდა ისეთ ფილმებსა და სერიალებში, როგორებიცაა: „კუგარ თაუნი“ და „კივილი“.

ბავშვობა და განათლება
კორტნი კოქსი დაიბადა 1964 წლის 15 ივნისს. წარმოშობით იგი ინგლისელია. მას სამი და-ძმა ჰყავს: ვირჯინია, დოროთი და რიჩარდი. მისი მშობლები 1974 წელს განქორწინდნენ, რის შემდეგაც დედამისი მეორედ დაქორწინდა ბიზნესმენ ჰანტერ კოპელენდზე.

მან მაუნთაინ ბრუკის საშუალო სკოლა დაამთავრა, რის შემდეგაც ვაშინგტონში გადასახლდა უმაღლესი განათლება ჯორჯ ვაშინგტონის სახელობის უნივერსიტეტში მიიღო არქიტექტურის განხრით. მიუხედავად ამ განათლებისა, სწავლის დასრულებისთანავე კორტნიმ სამოდელო და სამსახიობო კარიერა დაიწყო და არასოდეს უმუშავია, როგორც არქიტექტორს.

კარიერა
კორტნი კოქსის სამსახიობო კარიერა ჯერ კიდევ 1984 წელს დაიწყო სერალში „როგორც დედამიწა ბრუნავს“ შესრულებული ბანის ეპიზოდური როლით. ამის შემდეგ იგი უამრავ ფილმსა და სერიალში გადაიღეს და დღემდე აქტიურად მოღვაწეობს სამსახიობო სფეროში. მოგვიანებით იგი ჯიმ კერთან ერთად გადაიღეს ფილმში „ეის ვენტურა: ცხოველების დეტექტივი“, სადაც კორტნიმ მელისა რობინსონის როლი მოირგო.

1994 წელს კორტნი კოქსი დაამტკცეს კომპანია -ის სერიალ „მეგობრების“ ექვსი მთავარი პერსონაჟიდან ერთ-ერთის — მონიკა გელერის როლზე. სერიალის გადაღებები 2004 წლამდე მიმდინარეობდა და იგი თამაშობდა ისეთ მსახიობებთან ერთად, როგორებიც არიან: ბრეტ პიტი, ჯენიფერ ენისტონი, ლიზა კუდროუ, მეთიუ პერი, დევიდ შვიმერი და მეტ ლებლანკი.ცნობილია, რომ თავდაპირველად იგი რეიჩელ გრინის როლზე იყო დამტკიცებული, რომელიც შემდგომში ჯენიფერ ენისტონმა შეასრულა. იგი წარმოშობით ებრალი მზარეულის, მონიკა გელერის როლს ასრულებდა, რომელიც მოგვიანებით თავის საუკეთესო მეგობარ ჩენდლერ ბინგზე (მის როლს მეთიუ პერი ასრულებს) ქორწინდება. ამ როლმა მას საოცარი წარმატება, პოპულარობა და აღიარება მოუტანა. მხოლოდ მონიკა გელერის როლისათვის იგი 23 სამსახიობო ჯილდოზე იყო ნომინირებული, რომელთაგან სამში გაიმარჯვა. აღსანიშნავია, რომ ბოლო ორ სეზონში მას თითოეულ სერიაში მონაწილეობისათვის 1 მილიონ აშშ დოლარს უხიდდნენ.

გარდა სერიალ „მეგობრებისა“, იგი თამაშობდა ისეთ ცნობილ ფილმებსა და სერიალებში, როგორებიცაა: „კუგარ თაუნი“ (2009-2015, ასრულებდა ჯული კობის როლს), „კივილი“ (1996, 1997, 2000, 2011. ასრულებდა გეილ უეთერის როლს), „დედები და ქალიშვილები“ (2016, ასრულებს ბეტის როლს), „თანამედროვე ოჯახი“ (2020, ასრულებს საკუთარი თავის როლს).

პირადი ცხოვრება
კორტნი კოქსს სხვადასხვა პერიოდში სასიყვარულო ურთიერთობა ჰქონდა როკ-პრომოუტერ იან კოპელანდთან, მსახიობ მაიკლ კიტონთან და მომღერალ ადამ დურიცთან.

1999 წლის 12 ივნისს სან-ფრანცისკოს დიდ კათედრალში კორტნი კოქსი დაქორწინდა მსახიობ დევიდ არკიტზე. 2004 წლის 13 ივნისს მისგან გოგონა გააჩინა, სახელად კოკო, რომელიც შემდგომში თავის კოლეგასა და მეგობარ ჯენიფერ ენისტონს მოანათლინა. ცნობილია, რომ კორტნის ბავშვის გაჩენის შემდგომი ექვსი თვის განმავლობაში პოსტ-სამშობიარო დეპრესია ჰქონდა. 2010 წლის 11 ოქტომბერ განაცხადეს, რომ კორტნი და დეივიდი ერთმანეთს დაშორდნენ. 2012 წლის ოქტომბერში არკიტმა განქორწინებაზე შეიტანა განაცხადი, 2013 წლის მაისში კი ისინი საბოლოოდ განქორწინდნენ.

ამის შემდეგ მან ურთიერთობა დაიწყო ბენდ -ის მუსიკოს ჯონი მაკდედთან, რომელზეც 2014 წლის 26 ივნისს დაინიშნა და ეს ამბავი -ით გამოაქვეყნა. მოგვიანებით მათი ნიშნობა გაუქმდა.

აღსანიშნავია, რომ კორტნი კოქსს სამეფო წარმომავლობა აქვს. იგი არის ინგლისის მეფე ედუარდ -ის მკვლელისა და ასევე ინგლისის მეფე უილიამ დამპყრობლის შთამომავალი.